**2018.11.16. Női Szuper Csapatbajnokság 2. forduló**

**Verseny értékelés**

A Női szuper csapatot az UTE Tornaszakosztályából 5 tornászlány képviselte. Mohácsi Leona, Nerhof Anett, Szilágyi Nikolett, Béres Zsófia és a csapatot felnőttként Barbora Schneiderova (Csehország) segítette.

A verseny helyszíne Győr, Olimpiai Park volt. A tornaszerek és a csarnok szupernek bizonyult.

A versenyt gerendán kezdtük. A lányok nagyon izgultak hiába nyugtatgattam Őket, főleg az új elemek miatt. Büszke voltam a lányokra, mert vállalták a versenyen való bemutatást, ha nem is mindenkinek sikerült. Zsófit szólították elsőként, sajnos flick-szaltóból leesett. Anett nagyon szép gyakorlatot mutatott be, csak az egész fordulatból ingott meg. Niki már a gerenda kezdését nem tartotta ki 2mp-ig az oldalszaltó- váltófutó- angol spárga nyitás megvolt szépen, flick- flick- szupléból leesett, és a forvercből annyira sarokra a gerenda szélére érkezett, hogy lecsúszott belőle. Szerencsére nagyon ügyesen esett. Még ilyet nem is láttam tőle, de Ő sem tudta meg mondani hogy mi történt. Mind a ketten meglepődtünk. Leona Ön magához képest összekapta magát, és jó gyakorlatot mutatott be. Barbora is sajnos rontott. Mindenki le volt törve, de összeszedtük magunkat. Ügyesek voltak a lányok! Van még három szer meg tudják hibátlanul csinálni. Így mentünk a második szerhez a talajra. A talajon az akrobatikus sorokban a pontos beleállásokon, a gimnasztikus kötések ugrások és a fordulatok technikai kivitelén még javítanunk kell. Zsófi nagyon igyekezett, Niki és az Anett nagyon jó gyakorlatot mutatott be. Leona mivel sérült volt, így leépített akrobatikával mutatatta be a gyakorlatát. Barborának szép nőies mozdulatokkal, kicsi akrobatikával sikeres gyakorlata volt. A harmadik szerünkhöz az ugráshoz mentünk. Mindenkinek sikerült beleállnia, kisebb ellépésekkel. Technikai javítani való az ugrásokon is van. A felemás korlát volt az utolsó szerünk. A Zsófinak és a Nikinek sikerültek a gyakorlatok egy picit jobban, pontosabbak voltak a kézállások mint az előző versenyen. Anett sajnos elrontotta a felső karfáról az alsó karfára leszökkenést. A Leona és Barbora is sikeres gyakorlatot mutattak be. A felemás korláton sok technikai hiba van, amit javítani kell! Főleg a pontos kézállásokat és a tartáshibákat. A csapat minden résztvevőjének a ki induló pontszáma nagyon alacsony volt ezen a szeren a speciális követelmények hiánya miatt. Ezt a jövőben igyekezni kell minél rövidebb időn belül pótolni.

Reméljük a verseny után a lányok lendületet kaptak a hibáik pontosításához, kijavításához és további új elemek tanulásához!

 A cél: A versenygyakorlataikba be tudják építeni azokat az új elemeket, amiket othon gyakorolnak, hogy ezzel a ki induló pontszámok magasabbak legyenek.

Mind a négy szeren alap - a speciális követelmények megtanulása és a versenyen való bemutatása.

A csapat 5. helyen végzett.

Jó érzés volt részt venni ilyen rangos hazai versenyen.

 Köszönjük Jutka néninek a lehetőséget!

Büszkék vagyunk a lányokra, nagyon ügyesek voltak, remek felkészülési lehetőség volt a jövő héten megrendezésre kerülő Serdülő csapat és egyéni bajnokságra!

Gratulálunk a versenyzőknek és a felkészítő edzőknek. Ildikó néninek, Tereza néninek, Józsi bácsinak, Jutka néninek. További sportsikereket kívánunk mindenkinek!

Budapest, 2018.11.17.

 Harangozó Ildikó edző